**УТВЪРДИЛ:**



**МИНИСТЕРСТВО НА ОКОЛНАТА СРЕДА И ВОДИТЕ**

**Главна дирекция „Оперативна програма „Околна среда“**

Европейски фонд за регионално развитие

**условия ЗА КАНДИДАТСТВАНЕ**

по процедура чрез директно предоставяне на

безвъзмездна финансова помощ

**BG16FFPR002-3.005**

**„ИЗПЪЛНЕНИЕ НА МЕРКИ 46, 47, 48,49 И МЯРКА 74 (ЧАСТ I) ОТ НАЦИОНАЛНАТА РАМКА ЗА ПРИОРИТЕТНИ ДЕЙСТВИЯ ЗА НАТУРА 2000”**

по приоритет 3 „Биологично разнообразие”

на Програма „Околна среда“ 2021-2027 г.

**1. Наименование на програмата:**

Програма „Околна среда“ 2021 – 2027 г. (ПОС 2021-2027 г.)

**2. Номер и наименование на приоритета и специфичната цел:**

Приоритет 3 „Биологично разнообразие“

Специфична цел RSO 2.7 „Подобряване на защитата и опазването на природата, биологичното разнообразие и екологосъобразната инфраструктура, включително в градските райони, и намаляване на всички форми на замърсяване“

**3. Наименование на процедурата:**

BG16FFPR002-3.005 „Изпълнение на мерки 46, 47, 48, 49 и 74 (част I) от Националната рамка за приоритетни действия за НАТУРА 2000“

**4. Измерения по кодове:**

Област на интервенция – 078

Форма на финансиране – 001

Териториален механизъм ЕФСУ – 033

Равенство между половете ЕФСУ - 003

Стопанска дейност – 24

**5. Териториален обхват:**

Проектите по процедурата следва да бъдат изпълнени на територията на всяко едно държавно предприятие, съответно на неговите подразделения (административна и географска).

Целевите защитени зони, в които следва да се изпълняват мерките, са както следва:

**Мярка 46:** BG0001040, BG0001493, BG0000117, BG0000224, BG0000167, BG0000366, BG0001386, BG0001030, BG0001031, BG0001032.

**Мярка 47:** BG0001040, BG0001493, BG0001389, BG0000104, BG0001011, BG0001013, BG0001022, BG0001028, BG0000224, BG0000366, BG0001386, BG0000496, BG00001030, BG0001031.

**Мярка 48:** BG0001040, BG0000374, BG0001014, BG0000616, BG0000117, BG0000133, BG0000173, BG0000168, BG0000608, BG0000104, BG0001004, BG0000139, BG0000164, BG0001493, BG0000322, BG0001017, BG0000113, BG0000294, BG0000298, BG0001011, BG0001013, BG0001022, BG0000366, BG0000224, BG0000165, BG0001043, BG0001389, BG0001039, BG0001386, BG0001031, BG0000628, BG0001032, BG0000218, BG0001007.

**Мярка 49:** BG0001030, BG0001021, BG0001493, BG0000211, BG0000220, BG0000366, BG0001042, BG0001386, BG0000304, BG0001040, BG0001493, BG0000166, BG0001011, BG0001022.

**Мярка 74 (част I):** BG0000113, BG0000117, BG0000211, BG0000304, BG0000308, BG0000313, BG0000399, BG0000636, BG0001011, BG0001012, BG0001017, BG0001030, BG0001031, BG0001032,BG0001039, BG0001386, BG0001389, BG0001040

При обоснована необходимост, мерките могат да се изпълняват и извън посочените защитени зони от мрежата Натура 2000.

**6. Цели на предоставяната безвъзмездна финансова помощ по процедурата и очаквани резултати:**

Целта на процедурата е подобряване на природозащитното състояние на горски типове природни местообитания чрез пилотни дейности за: демонстриране и въвеждане на лесовъдски практики и чрез проучвания и експериментиране на лесовъдски практики, както и подобряване на хранителната база за вида кафява мечка (*Ursus arctos*).

**Очакваните резултати** от изпълнението на дейностите по процедурата са подобрението на природозащитното състояние на целевите типове природни местообитания, както и принос за подобряване на природозащитното състояние на вида *Ursus arctos* чрез изпълнение на мерки, допринасящи за ограничаване на щетите от вида Кафява мечка.

**7. Индикатори(показатели)[[1]](#footnote-1):**

**Индикатор (показател) за краен продукт:**

1. Площ на защитените зони по „Натура 2000“, обхванати от мерки за опазване и възстановяване:

- Целева стойност за региона в преход – ха;

- Целева стойност за по-слабо развитите региони – ха.

*Като базова стойност кандидатът посочва „0“, а като целева – площта на интервенция по всички целеви природни местообитания, които се подкрепят в рамките на съответния проект. При подаване на проектното предложение Бенефициентът описва за всяко природно местообитание каква е целевата площ на интервенция, върху която ще се прилагат дейностите, като представя информация под формата на описателна част, визуално представяне (картен материал в цифров вид и картен материал във формат .pdf в мащаб 1:5 000) и геореферирани данни. Задължително се прилага експертно становище, което определя площта, върху която следва да се интервенира, за да се постигне подобрение, при спазване на нормативната уредба в сектор „Гори“.*

Отчитайки определените целеви зони и мерки от Националната рамка за приритетни дейстия за Натура 2000 (НРПД), включени в процедурата, с които ще се допринесе за постигане подобряване на природозащитното състояние на биогеографско ниво на природните местообитания, кандидатите следва да изберат съответния индикатор, отговарящ на категорията регион според местоположението на интервенциите по проекта.

2. Залесена площ за осигуряване на хранителна база

- Целева стойност за региона в преход – ха;

- Целева стойност за по-слабо развитите региони – ха.

*Като базова стойност кандидатът посочва „0“, а като целева – площта, която ще се залесява с цел осигуряване на хранителна база за вида кафява мечка в рамките на съответния проект. При подаване на проектното предложение Бенефициентът описва каква е целевата площ на интервенция, върху която ще се прилагат дейностите по осигуряване на хранителна база, като представя информация под формата на описателна част, визуално представяне (картен материал в цифров вид и картен материал във формат .pdf в мащаб 1:5 000) и геореферирани данни. Задължително се прилага и експертно становище, което определя площта, върху която следва да се интервенира.*

**8. Общ размер на безвъзмездната финансова помощ по процедурата и разпределение по категория региони (ако е приложимо):**

Реализацията на дейностите по настоящата процедура се подпомага финансово от Европейския фонд за регионално развитие (ЕФРР) на Европейския съюз (ЕС) и с национални средства. Общият размер на средствата, които могат да бъдат предоставени по процедурата чрез директно предоставяне на безвъзмездна финансова помощ е 42 188 000,00 лв. (четиридесет и два милиона сто осемдесет и осем хиляди лева), от които до 6 000 00,00 лв. (шест милиона лева) за региона в преход (ЮЗРП).

Бюджетът на процедурата се определя от ограниченията (в левова равностойност) на Националната рамка за приоритетни действия, а именно: *по отношение на мярка 46 еднократна стойност на демонстрационните дейности за хектар 1 410 €; стойност на годишните разходи за хектар, два пъти за 6 годишен период: 210 €; по отношение на мярка 47: стойност на годишните разходи за хектар: 300 €;* *по отношение на мярка 48: еднократна стойност на демонстрационните дейности за хектар, 1 765 €; стойност на годишните разходи за хектар, два пъти за 6 годишен период: 210 €; по отношение на мярка 49: еднократна стойност на демонстрационните дейности за хектар 1765 €; стойност на годишните разходи за хектар, два пъти за 6 годишен период: 210 €. Предвид това, на ниво процедура ограниченията в НРПД по отношение на стойностите на съответна мярка са:*

*Мярка 46 - 2 776 800 €*

*Мярка 47 - 504 000,00 €*

*Мярка 48 - 17 223 600,00 €*

*Мярка 49 - 621 000,00 €*

*Мярка 74 (част І) – 300 000,00 €*

**9.** **Минимален (ако е приложимо) и максимален размер на безвъзмездната финансова помощ за конкретен проект:**

По процедурата не е предвиден минимален размер на БФП за конкретен проект.

Максималният размер на БФП за проект се определя от заложената целева площ по проектното предложение и цената на хектар за изпълнение на съответната мярка/ съответните мерки, съгласно НРПД.

Целевите площи се разпределят териториално по следния начин:

За мярка 46 целеви – 5 480 ха. от които 880 ха. попадат в ЮЗР;

За мярка 47 целеви – 240 ха. от които 40 ха. попадат в ЮЗР;

За мярка 48 целеви – 40 240 ха. от които 6 640 ха. попадат в ЮЗР;

За мярка 49 НРПД не определя целеви площи.

За мярка 74 НРПД не определя конкретни целеви площи

Максималният размер на БФП за отделен проект е определен в резултат от консултации с потенциалните бенефициенти, като е добавена стойността на частта от мярка 74 съгласно НРПД за всяко едно от предприятията, в териториалния обхват на които попада разпространението на вида *Ursus arctus*, както следва:

За Югоизточно държавно предприятие – 7 220 000 лв.

За Югозападно държавно предприятие – 6 120 000 лв[[2]](#footnote-2).

За Южно централно държавно предприятие – 7 220 000 лв.

За Североизточно държавно предприятие – 7 220 000 лв.

За Северозападно държавно предприятие – 7 220 000 лв.

За Северно централно държавно предприятие – 7 220 000 лв.

Управляващият орган има право да увеличава одобрения в проектното предложение бюджет по реда на глава шеста от *Условията за изпълнение* по настоящата процедура.

Управляващият орган на ПОС 2021-2027 г. си запазва правото да не предостави изцяло посочената сума, в случай че проектното предложение не отговаря на изискванията на *Условията за кандидатстване*, както и в случай че предвидените за изпълнение дейности по проекта изискват по-малък финансов ресурс.

**10. Процент на съфинансиране[[3]](#footnote-3):**

Процентът на съфинансиране на БФП по процедурата е както следва:

Финансиране за региона в преход:

- средства от ЕФРР в размер на 70% - 4 284 000,00 лв. (четири милиона двеста осемдесет и четири хиляди лева) и

- национално съфинансиране в размер на 30% - 1 836 000,00 лв. (един милион осемстотин тридесет и шест хиляди лева).

Финансиране за по-слабо развитите региони:

- средства от ЕФРР в размер на 85% - 30 583 000,00 (тридесет милиона петстотин осемдесет и три хиляди лева) и

- национално съфинансиране в размер на 15% - 5 397 000,00 лв. (пет милиона деветдесет и седем хиляди лева).

По процедурата могат да се предоставят до 100% от максималния размер на допустимите разходи. Няма ограничение по отношение на съфинансирането от страна на кандидата.

**11. Допустими кандидати:**

**Допустими кандидати** по процедурата, по силата на чл. 43, ал. 1 от ЗУСЕФСУ, са Държавните предприятия по чл. 163 от Закона за горите към Министерство на земеделието и храните, отговорни за стопанисването на държавните горски територии в страната.

**12. Допустими партньори (ако е приложимо):**

По настоящата процедура не е допустимо партньорство.

**13. Дейности, допустими за финансиране:**

Дейностите, предвидени за изпълнение в рамките на проектното предложение, следва да са съобразени с принципа на ефективност и ефикасност, да са с нестопански характер и да водят до постигането на целите на процедурата и на Приоритет „Биологично разнообразие“ на ПОС 2021-2027 г., да са в съответствие с принципа за „ненанасяне на значителни вреди[[4]](#footnote-4)“ и с принципите за равнопоставеност на жените и мъжете и осигуряване на равни възможности за всички.

Допустими за финансиране са следните дейности, които кандидатът описва и обосновава в проектното предложение:

**13.1. Дейности в изпълнение на мярка 46:** Подобряване на природозащитното състояние на горски природните местообитания чрез пилотни дейности: демонстриране и въвеждане на лесовъдски практики за устойчиво стопанисване на горите от местообитанията (91BA, 91CA, 91D0, 91F0, 91W0, 9260):

Демонстриране и въвеждане на лесовъдски практики за устойчиво стопанисване на горите от местообитанието и демонстриране, въвеждане и прилагане на лесовъдски практики за поддържане на състава на насажденията, включително: измервания на лесовъдско-таксационните показатели на насажденията; маркиране; извеждане и демонстриране на сечи в насаждения от различните типове природни местообитания, в т.ч. с протичащи нежелани възобновителни процеси; провеждане на теренни обучения на лесовъди.

При прилагане на лесовъдски практики (вкл. отгледни мероприятия) за поддържане на състава на насажденията кандидатите задължително следва да проведат две отглеждания за хектар за период от 6 години като целта е да се покрият 15% от площта на горите в турнусна възраст. Когато не е възможно или е необосновано/ не е необходимо да бъдат провеждани две отглеждания, планирания ресурс за втората интервенция може да бъде насочена към други площи или други дейности, в рамките на планираните мерки от НРПД, при представяне на обосновка. Отгледните дейности включват извеждане на осветления - премахване на издънки и конкурентна растителност във възобновени участъци, с цел формиране на желания бъдещ състав. Същите се реализират например чрез (но не само):

- Анализ и оценка на естествените възобновителни процеси в горските природни местообитания;

- Маркиране и изготвяне на техническа документация за извеждане на лесовъдски мероприятия в горските природни местообитания;

- Измерване на лесовъдско-таксационни показатели на насажденията в горските природни местообитания;

- Експериментиране на лесовъдски практики в маркирани насаждения за устойчиво стопанисване на горите от местообитанието и за поддържане на състава на насажденията;

- Подобряване на видовия състав в горските типове природни местообитания при доказана необходимост чрез внасяне на съпътстващи видове (напр. горскоплодни), характерни за съответното горско природно местообитание във възобновителните участъци;

- Подпомагане на естественото възобновяване в горските типове природни местообитания;

- Извеждане на отгледни сечи - осветление без материален добив за подобряване видовия състав и произхода на насажденията;

- Премахване на наличен подраст/подлес от нежелани дървесни видове с цел формиране на оптимални условия за поява и развитие на естествено възобновяване;

- Анализ и оценка на резултатите от проведените мероприятия;

- Повишаване капацитета на горските служители и представители на други заинтересовани страни за подобряване и/или поддържане природозащитното състояние на горските природни местообитания – чрез демонстрации и теренни обучения;

- Изготвяне и безплатно разпространение на информационно-обучителни материали на тема устойчиво стопанисване на горските природни местообитания и подобряване на природозащитното им състояние.

**13.2. Дейности в изпълнение на мярка 47:** Подобряване на природозащитното състояние на природните местообитания чрез пилотни дейности: демонстриране и въвеждане на лесовъдски практики, насочени към поддържане на структури, устойчиви към големи природни нарушения (9110, 9130, 91BA, 91CA, 9410, 9530):

Научни проучвания върху структурата на горите за устойчивостта им към големи природни нарушения и за възстановителния им потенциал; демонстриране и въвеждане на лесовъдски практики, насочени към поддържане на структури, устойчиви към големи природни нарушения, включително: измервания на лесовъдско-таксационните показатели на насажденията; маркиране; извеждане и демонстриране на сечи в насаждения от различните типове природни местообитания, насочени към повишаване на адаптивните им възможности за преодоляване на големи природни нарушения; провеждане на теренни обучения на лесовъди. Същите се реализират например чрез (но не само):

- Анализ и оценка на естествените възобновителни процеси в горските природни местообитания;

- Анализ и оценка на структурата и уязвимостта на горските природни местообитания от едроплощни природни нарушения;

- Експериментиране на лесовъдски практики в маркирани насаждения, насочени към поддържане на структури, устойчиви към големи природни нарушения и повишаване на адаптивните им възможности за преодоляване на големи природни нарушения;

- Маркиране и изготвяне на техническа документация за извеждане на лесовъдски мероприятия в горските природни местообитания;

- Измерване на лесовъдско-таксационни показатели на насажденията в горските природни местообитания;

- Подпомагане на естественото възобновяване в горските типове природни местообитания;

- Извеждане на отгледни сечи без материален добив за подобряване видовия състав и произхода на насажденията;

- Премахване на наличен подраст/подлес от нежелани дървесни видове с цел формиране на оптимални условия за поява и развитие на естествено възобновяване;

- Анализ и оценка на резултатите от проведените мероприятия;

- Повишаване капацитета на горските служители и представители на други заинтересовани страни за подобряване и/или поддържане природозащитното състояние на горските природни местообитания – чрез демонстрации и теренни обучения;

- Изготвяне и безплатно разпространение на информационно-обучителни материали на тема устойчиво стопанисване на горските природни местообитания и подобряване на природозащитното им състояние.

**13.3. Дейности в изпълнение на мярка 48:** Подобряване на природозащитното състояние на природните местообитания - пилотни дейности: демонстриране и въвеждане на лесовъдски практики за трансформация на издънковите гори в семенни (91AA, 91H0, 91I0, 91M0, 9170): Демонстриране и въвеждане на лесовъдски практики за трансформация на издънковите гори в семенни, включително: измервания на лесовъдско-таксационните показатели на насажденията; маркиране; извеждане и демонстриране на сечи в насаждения от различните типове природни местообитания, насочени към превръщането им в семенни; провеждане на теренни обучения на лесовъди; прилагане на лесовъдски практики (вкл. отгледани мероприятия) за трансформация на издънковите гори в семенни и за подобряване на състава.

Във възобновените семенни участъци на издънкови гори следва да се извършат няколко последователни отглеждания (осветления) с цел премахване на издънки и конкурентна растителност – задължително минимум две отглеждания (осветления) за хектар за период от 6 години. Същите се реализират например чрез (но не само):

- Анализ и оценка на естествените възобновителни процеси в горските природни местообитания;

- Експериментиране на лесовъдски практики в маркирани насаждения за успешна трансформация/ възобновяване/, запазване на видовия състав/, структурата на целеви горски природни местообитания;

- Маркиране и изготвяне на техническа документация за извеждане на лесовъдски мероприятия в горските природни местообитания;

- Измерване на лесовъдско-таксационни показатели на насажденията в горските природни местообитания

- Подобряване на видовия състав в горските типове природни местообитания при доказана необходимост чрез внасяне на съпътстващи видове (напр. горскоплодни), характерни за съответното природно местообитание във възобновителните участъци;

- Подпомагане на естественото възобновяване в горските типове природни местообитания,

- Извеждане на отгледни сечи (осветления за премахване на издънки) без материален добив за подобряване видовия състав и произхода на насажденията;

- Премахване на наличен подраст/подлес от нежелани дървесни видове с цел формиране на оптимални условия за поява и развитие на естествено възобновяване;

- Анализ и оценка на резултатите от проведените мероприятия за трансформация на издънковите гори в семенни;

- Повишаване капацитета на горските служители и представители на други заинтересовани страни за подобряване и/или поддържане природозащитния статус на горските природни местообитания – чрез демонстрации и теренни обучения;

- Изготвяне и безплатно разпространение на информационно-обучителни материали на тема устойчиво стопанисване на горските природни местообитания и подобряване на природозащитния им статус.

**13.4. Дейности в изпълнение на мярка 49:** Подобряване на природозащитното състояние на Субсредиземноморски борови гори с ендемични подвидове черен бор (9530) чрез проучвания и експериментиране на лесовъдски практики за успешно възобновяване на черния бор:

Научни проучвания върху възобновителния потенциал на естествени гори от черен бор при различни лесовъдски намеси и експериментиране на лесовъдски практики за успешно възобновяване на черния бор, в това число: измервания на лесовъдско-таксационните показатели на насажденията; маркиране; извеждане и демонстриране на сечи, насочени към предотвратяване на смяната на черния бор от широколистни дървесни видове. Същите се реализират например чрез (но не само):

- Научни проучвания, анализ и оценка на естествените възобновителни процеси в природно местообитание 9530\*;

- Маркиране и изготвяне на техническа документация за извеждане на лесовъдски мероприятия в природното местообитание;

- Измерване на лесовъдско-таксационни показатели на насажденията в природното местообитание;

- Подпомагане на естественото възобновяване в природното местообитание;

- Премахване на наличен подраст/подлес от нежелани дървесни видове с цел формиране на оптимални условия за поява и развитие на естествено възобновяване;

- Експериментиране на лесовъдски практики и провеждане на целенасочени сечи и отглеждане на подраста в естествени черборови гори с цел предотвратяване превръщането им в широколистни;

- Анализ и оценка на резултатите от проведените мероприятия;

- Повишаване капацитета на горските служители и представители на други заинтересовани страни за подобряване и/или поддържане природозащитното състояние на горските природни местообитания – чрез демонстрации и теренни обучения;

- Изготвяне и безплатно разпространение на информационно-обучителни материали на тема устойчиво стопанисване на горските природни местообитания и подобряване на природозащитния им статус.

**13.5**. **Дейности в изпълнение на мярка 74** (част І): Осигуряване на хранителна база за вида кафява мечка (*Ursus arctos*) - засаждане на овощни дървета и др.

Предвид превантивния характер на мярка 74 от НРПД и отчитайки, че финансирането чрез процедурата са в съответствие с нея, дейностите по цитираната мярка, свързани с осигуряване на хранителна база за вида, следва приоритетно да се изпълняват в защитените зони от мрежата Натура 2000, където са установени щети от мечки.

За целта при подаване на проектното предложение се представя обосновка/анализ с пространствена информация (карта с онагледяване на зоните по мярка 74 и регистрираните щети от мечка). На база на представения анализ следва да се определят териториите, в които е налице припокриване и в които следва приоритетно да се извършат дейности с цел осигуряване на хранителна база за вида. В случай на липса на териториално припокриване между защитените зони от мярка 74 и териториите с регистрирани щети от РИОСВ и национални паркове, следва да се представи информация в кои територии ще се изпълнят мерки. Това следва да бъде направено по начин, по който да се отговори на необходимостта от намаляване на риска от нанасяне на щети в територии с установени и изплатени най-голям брой обезщетения. С най-нисък приоритет следва да са тези територии, които не са част от Натура 2000 и в които най-рядко са установявани нанесени щети от мечки.

При определяне на видовия състав на храстовата и дървесната растителност, която да се използва при изпълнение на мярката може да се реферира към Таблица 1, стр. 28 от „План за действие за опазване на кафявата мечка в България 2024-2033“, „Растителни видове, използвани за храна от мечката“.

**13.6. Подготовка на проектното предложение:** Включва дейности по разработване на проекта, вкл. анализи, теренни проучвания, генериране и анализиране на пространствени данни, за целите на определяне на целевата стойност и отчитане на индикаторите, изготвяне на експертни становища, анализ за остойностяване и др.

**13.7. Организация и управление на проекта:**

Включва организиране и обезпечаване работата на екипа за управление на проекта (възнаграждения, осигуровки и командировъчни разходи), осигуряване на необходимите консумативи, материали и оборудване за администриране на проекта.

Всеки бенефициент е пряко отговорен за управлението на проекта и осигуряване качественото изпълнение на заложените дейности. Той следва да предвиди достатъчно механизми за взаимодействие между членовете на екипа за управление на проекта при изпълнение на задачите и отчитане на работата, с цел осигуряване на вътрешна оценка и контрол, както и за мониторинг на напредъка по проекта и предприемането на корективни мерки, при необходимост.

Членовете на екипа могат да бъдат вътрешни за организацията служители, както и външни експерти, на които е възложено изпълнение на дейностите по организация и управление по реда на ЗОП. Това следва да бъде изрично упоменато в проектното предложение.

Ръководителят на проекта не може да съвместява функциите на ръководител с тези на член на екипа за управление на проекта. Ръководителят на бенефициента не може да взема участие в управлението на проекта.

Всеки кандидат следва да осигури ясна организационна структура за управление на проекта, в която са включени ръководител на проекта и членове с посочени задачи и изисквания за необходимата квалификация и отговорности на всеки отделен член. Членовете на екипа за управление следва да покриват функции като подготовка на документите, необходими за извършване на плащания и за верификация на разходите, мониторинг и докладване, изпълнение на мерки за видимост, прозрачност и комуникация, съхранение на документите по проекта, както и функции по координация на дейностите по проекта. Членове на екипа за управление могат да съвместяват различни функции, с изключение на такива, при които едната от съвместяваните позиции е с контролни функции спрямо другата.

Предвидената организационна структура следва да гарантира разделение на функциите в екипа, като не е допустимо смесване и припокриване на функциите и задачите, както между отделните членове в екипа за управление, така и с външни изпълнители по проекта.

**13.8. Видимост, прозрачност и комуникация:**

В съответствие с буква „а“ на чл. 46 „Видимост“ от Регламент (ЕС) 2021/1060, бенефициентите гарантират видимостта на подкрепата при всички дейности, които се отнасят до операции, получаващи подкрепа от фондовете, като предоставят последователна, ефективна и пропорционална целева информация на различни видове публика, включително на медиите и обществеността.

Дейностите за видимост, прозрачност и комуникация трябва да отговарят на условията и изискванията, описани в Дял IV, глава III „Видимост, прозрачност и комуникация“ на Регламент (ЕС) 2021/1060. В тази връзка, конкретните бенефициенти имат задължение при изпълнение на дейностите за комуникация, видимост и прозрачност да указват произхода на финансирането, чрез поставяне на емблемата на ЕС в съответствие с посочените технически характеристики съгласно чл. 47 и Приложение IX от Регламент (ЕС) 2021/1060, налични на следния линк: <https://ec.europa.eu/regional_policy/en/information/logos_downloadcenter/>. Оперативни насоки за използване на логото на ЕС за периода 2021-2027 г. могат да бъдат намерени на: <https://ec.europa.eu/info/sites/default/files/eu-emblem-rules_en.pdf>. Логото на Програма „Околна среда“ 2021-2027 г. и примерна бланка могат да бъдат изтеглени от следния линк: <https://www.eufunds.bg/bg/opos/term/414>.

При изпълнение на дейностите за видимост, прозрачност и комуникация съгласно чл. 50 от Регламент (ЕС) 2021/1060 всеки конкретен бенефициент следва:

- да публикува на уебсайта си, и на сайтове в социални медии, кратко описание на проекта, пропорционално на равнището на подкрепата, неговите цели и резултати, като откроява финансовата подкрепа от Съюза;

- да включва по видим начин текст, подчертаващ подкрепата от Съюза, в документите и комуникационните материали, свързани с изпълнението на проекта и предназначени за обществеността или за участниците;

- постави на място, видимо за обществеността, на поне един плакат с минимален размер А3 или еквивалентен електронен дисплей с информация за операцията, подчертаваща подкрепата от фондовете.

Кандидатът трябва да опише в проектното си предложение в секция „План за изпълнение / Дейности по проекта“ дейностите за видимост, прозрачност и комуникация, които да обхващат целия период на физическото изпълнение на дейностите по проекта и да популяризират приноса на ЕС и на програмата.

Следва да се има предвид, че Управляващият орган на ПОС 2021-2027 г. не съгласува мер-ките за видимост, прозрачност и комуникация по време на изпълнението на проекта, а единствено следи за тяхното прилагане.

Съгласно чл. 49, пар. 6 от Регламент (ЕС) 2021/1060, във връзка с чл. 22, ал. 2 от условията за изпълнение, бенефициентите предоставят при поискване на институциите, органите, службите и агенциите на ЕС материалите за осигуряване на комуникация и видимост, като предоставят на ЕС безвъзмезден, неизключителен и неотменим лиценз за използването на тези материали и всички вече съществуващи права, свързани с тях, съгласно приложение IX от същия Регламент. Това следва да бъде съобразено при подготовка на документациите за обществените поръчки по реда на ЗОП и при сключване на договорите с изпълнители.

При стартиране на дейности преди сключване на съответния административен договор за предоставяне на безвъзмездна финансова помощ (АДБФП), мерките за видимост, прозрачност и комуникация заложени в Дял IV, глава III „Видимост, прозрачност и комуникация“ на Регламент (ЕС) 2021/1060 следва да се изпълняват.

**13.9. Подготовка на документации за възлагане на обществени поръчки:**

Дейностите за подготовка на документации за обществени поръчки се включват към дейност „Организация и управление, мерки за видимост, прозрачност и комуникация и подготовка на документации за възлагане на обществени поръчки“ и съответно разходът се отнася към бюджетен ред „Непреки разходи“, за които се прилага съответният процент съгласно Методологията за опростени разходи (<https://www.eufunds.bg/bg/opos/node/925>). Кандидатът следва да има предвид, че процентните ограничения се налагат върху реално извършените и разплатени допустими разходи.

**ВАЖНО!** Дейностите за видимост, прозрачност и комуникация са задължителни за включване в проектното предложение.

**Обществените поръчки за изпълнение на дейностите планирани за възлагане, най-малко за първата проектна година и до края на 2025 г.,** **следва да са обявени на етапа на кандидатстване по настоящата процедура и/или да са възложени,** **което се доказва с линк/ове към ЦАИС ЕОП.**

Всички дейности следва да са в съответствие с хоризонталните принципи, съгласно *Условията за кандидатстване*.

Управляващият орган има правото в процеса на оценка да отстрани недопустими дейности, както и дейности, които са свързани с недопустими разходи.

**13.10. Постигане на съответствие с екологичното законодателство:**

По процедурата не се подкрепя изграждане на инфраструктура, поради което разпоредбата на чл. 73, пар. 2, буква „й“ от Регламент (ЕС) 2021/1060 не е приложима за проектното предложение.

Съгласно разпоредбата на чл. 31, ал. 1 от Закона за биологичното разнообразие (ЗБР) „Планове, програми, проекти и инвестиционни предложения, които не са непосредствено свързани или необходими за управлението на защитените зони и които поотделно или във взаимодействие с други планове, програми, проекти или инвестиционни предложения могат да окажат значително отрицателно въздействие върху защитените зони, се подлагат на оценка за съвместимостта им с предмета и целите на опазване на съответната защитена зона.“.

Условията и редът за извършване на оценката по чл. 31 от ЗБР се определят с Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони.

При подготовка на проектното предложение, след уточняване на дейностите и целевите площи по проекта, всеки кандидат следва да подаде уведомление по реда на екологичното законодателство за извършване на съгласуване от компетентния орган, ако планираните в проекта дейности не са предвидени в действащия към датата на кандидатстване горскостопански план.

На етапа на кандидатстване по настоящата процедура следва да се представи краен акт на компетентния орган по реда на екологичното законодателство.

**13.11.** **Видове недопустими дейности:**

- дейности извън обхвата на процедурата, вкл. дейности за разработване на документи, които вече са налични и нямат нужда от актуализация;

- дейности за одит на проекта;

- всякакви дейности от търговски и/или друг характер, генериращи печалба за кандидата;

- дейности, свързани с попълване на формуляра за кандидатстване в ИСУН;

- дейности, извършени в нарушение на правилата за държавни помощи;

- дейности за закупуване на активи - втора употреба;

- дейности, непопадащи в обхвата на Регламент (ЕС) 2021/1058 на Европейския парламент и на Съвета от 24 юни 2021 година относно Европейския фонд за регионално развитие и относно Кохезионния фонд;

- дейности, които са били част от операция, подлежаща на преместване съгласно член 66 от Регламент (ЕС) 2021/1060, или които биха представлявали прехвърляне на производствена дейност в съответствие с член 65, параграф 1, буква „а“ от Регламент (ЕС) 2021/1060;

- дейности, за изпълнението на които вече е било предоставено финансиране със средства от Европейските фондове при споделено управление (ЕФСУ) или чрез други фондове и инструменти на Европейския съюз, както и с други публични средства, различни от тези на бенефициента.

**14. Категории разходи, допустими за финансиране**[[5]](#footnote-5)**:**

При предоставяне на безвъзмездна финансова помощ по настоящата процедура ще бъдат взети под внимание само допустимите разходи съгласно изискванията на Глава пета „Финансово управление и контрол“ от ЗУСЕФСУ и действащите подзаконови нормативни актове на Министерския съвет, които не противоречат на Закона, разпоредбите на Регламент (ЕС) 2021/1060, Регламент (ЕС) 2021/1058, Регламент (ЕС, Евратом) 2018/1046 и приложимото национално законодателство за финансовата рамка 2021 – 2027 г. детайлно описани по-долу.

Бюджетът във Формуляра за кандидатстване представлява както предварителна оценка на очакваните разходи, така и максимален размер на допустимите разходи и трябва точно да отговаря на стойността, посочена в проекта. Стойността на допустимите разходи трябва да се базира на нормативно определени размери или на реални пазарни цени и да е в съответствие с предвижданите за финансиране дейности.

**14.1. Нормативна уредба:**

Разходите, допустими за финансиране в рамките на настоящата процедура чрез директно предоставяне на безвъзмездна финансова помощ, трябва да отговарят на разпоредбите на:

- Регламент (ЕС) 2021/1060 на Европейския парламент и на Съвета от 24 юни 2021 година за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика

-Регламент (ЕС) 2021/1058 на Европейския парламент и на Съвета от 24 юни 2021 година относно Европейския фонд за регионално развитие и относно Кохезионния фонд;

- Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012;

- Закона за управление на средствата от европейските фондове при споделено управление (ЗУСЕФСУ);

- Постановление № 86 на Министерския съвет от 01.06.2023 г. за определяне на национални правила за допустимост на разходите по програмите, финансирани от европейските фондове при споделено управление, за програмен период 2021 – 2027 г.;

- Постановление № 23 на Министерския съвет от 13.02.2023 г. за определяне на детайлни правила за предоставяне на безвъзмездна финансова помощ по програмите, финансирани от Европейските фондове при споделено управление за програмен период 2021-2027 г. (ПМС № 23/2023 г.);

- Наредба № H-5 от 29 декември 2022 г. за определяне на правилата за извършване на плащания, за верификация и счетоводно отчитане на разходите, за възстановяване и отписване на неправомерни разходи и за осчетоводяване, както и сроковете и правилата за приключване на счетоводната година по програмите;

- Закон за обществените поръчки и подзаконовите нормативни актове по прилагането му;

- ПМС № 4 от 11.01.2024 г. за определяне на правилата за разглеждане и оценяване на оферти и сключването на договорите в процедурата за избор с публична покана от бенефициенти на безвъзмездна финансова помощ от Европейските фондове при споделено управление;

- Указания на министъра на финансите – приложение 6 към Условията за изпълнение.

**14.2. Общи условия за допустимост на разходите по процедурата:**

Бюджетът на проектното предложение трябва да съдържа както разходи, които кандидатът смята да извърши след одобрението на проектното предложение, така и такива, които вече е направил преди подаването му във връзка с изпълнението на дейности по проекта, които са извършени в срока на допустимост на разходите и които не са финансирани със средства от ЕФСУ или чрез други фондове и инструменти на ЕС, както и с други публични средства, различни от тези на бенефициента, при съобразяване на чл. 64 от Регламент (ЕС) 2021/1060.

Разходите по процедурата се считат за допустими, ако са налице условията за допустимост на разходите, определени в чл. 57, ал. 1 от ЗУСЕФСУ.

Допустимите разходи следва да се отнасят за дейности, попадащи в обхвата на подкрепата, оказвана от ЕФРР, в съответствие с описаното в Регламент (ЕС) 2021/1058 и да са извършени по отношение на дейности, допустими за финансиране по настоящата процедура. Съгласно Регламент (ЕС) 2021/1060, за да са допустими за финансиране, разходите трябва да са платени от бенефициента между 1 януари 2021 г. и 31 декември 2029 г.

По отношение на разходите, за които в нормативната уредба и настоящите условия за кандидатстване са предвидени ограничения в размера/стойността им, допустима за финансиране е частта от съответния разход до размера на ограниченията, съответно до определената стойност. Процентните ограничения се прилагат както за определяне на размера на допустимите разходи за финансиране по бюджета на етап оценка, така и върху реално извършените, разплатени, верифицирани и сертифицирани разходи при реалното изпълнение на проекта.

По отношение на непреките разходи по проекта (които включват разходите за организация и управление на проекта, за видимост, прозрачност и комуникация и за разработване на документации за възлагане на обществени поръчки), независимо дали организацията и управлението се възлагат изцяло на външен за бенефициента изпълнител или екипът за управление на проекта е сформиран единствено от служители на бенефициента (или е смесен – служители на бенефициента и външни за него лица, избрани в съответствие с националното законодателство), БФП се предоставя само под формата по чл. 55, ал. 1, т. 4 от ЗУСЕФСУ (финансиране с единна ставка, определено чрез прилагане на процент към една или няколко определени категории разходи).

В рамките на настоящата процедура единната ставка по чл. 55, ал. 1, т. 4 от ЗУСЕФСУ е в процентни ограничения, посочени в утвърдената Методология за определяне на размерите на единна ставка за финансиране на дейности за организация и управление на проекти (Методологията за опростени разходи, достъпна на <https://www.eufunds.bg/bg/opos/node/925>) и посочено в т. 14.3. от настоящите Условия за кандидатстване.

Използването на единна ставка по чл. 55, ал. 1, т. 4 от ЗУСЕФСУ не освобождава бенефициентите от задълженията им при изпълнението на всички дейности, включени в техните проекти, да спазват приложимото европейско и национално законодателство.

**14.3. Предвидени ограничения в размера/стойността на одобрените проектни предложения за определени категории разходи:**

Разходи за подготовка – до 2% от преките разходи.

Непреките разходи включват разходите за организация и управление, за видимост, прозрачност и комуникация и за подготовка на документации за възлагане на обществени поръчки, като ограничението за проектите е както следва

- за група със стойност на БФП под 400 000 лв. – 14%

- за група със стойност на БФП от 400 001 - 1 000 000 лв. – 10%

- за група със стойност на БФП от 1 000 001 - 2 500 000 лв. – 9%

- за група със стойност на БФП от 2 500 001 - 7 000 000 лв. – 4%

- за група със стойност на БФП от 7 000 001 - 10 000 000 лв. – 3%

- за група със стойност на БФП от 10 000 001 до 15 000 000 лв. – 2%

- за група със стойност на БФП над 15 000 001 лв. – 2%

Кандидатът следва да има предвид, че процентните ограничения се налагат върху реално извършените и разплатени допустими разходи.

Размерът на дължимите непреки разходи по формата по чл. 55, ал. 1, т. 4 от ЗУСЕФСУ се изчислява след налагане на определената в АДБФП ставка към верифицираните преки разходи за съответното искане за плащане при спазване на условието по чл. 51, ал. 4 от *Условията за изпълнение*.

**14.4. Допустими за финансиране категории разходи:**

**I. РАЗХОДИ ЗА ПЕРСОНАЛ**

**IІ. РАЗХОДИ ЗА УСЛУГИ**

**IІI. РАЗХОДИ ЗА МАТЕРИАЛНИ АКТИВИ -** придобиване на техника, оборудване и моторни превозни средства за изпълнение на основните дейности по проекта, е допустимо по процедурата, само при обоснована необходимост.

**ІІІ. НЕПРЕКИ РАЗХОДИ - р**азходи за организация и управление, за видимост, прозрачност и комуникация и разработване на документации за възлагане на обществени поръчки. Сумата на допустимите непреки разходи следва да бъде изчислена, като към сбора на всички преки разходи бъде приложен приложимият процент на единна ставка в съответствие с Методологията за опростени разходи, която не може да бъде променяна.

**ДДС е допустим разход** по процедурата съгл. разпоредбата на чл. 64, пар. 1, буква „в“ i) от Регламент (ЕС) 2021/1060, в случай че се отнася за допустими дейности и не е възстановим. Съгласно разпоредбите на § 3 от ПЗР на ПМС № 86/01.06.2023 г. „възстановим данък върху добавената стойност“ е сумата на платения данък върху добавената стойност, която регистрирано по реда на Закона за данък върху добавената стойност лице има право да приспадне от задълженията си по Закона за данък върху добавената стойност, включително когато, като е имало това право, не го е упражнило по реда на закона. По процедурата се прилагат и Указанията на министъра на финансите – приложение № 5 към условията за изпълнение.

Конкретните указания за попълването на секция „Бюджет“ на Формуляра за кандидатстване в ИСУН са представени в Приложение № 2 *„**Указания за попълване на формуляр за кандидатстване и подаване на проект по процедура BG16FFPR002-3.005 „Изпълнение на мерки 46, 47, 48, 49 и 74 (част I) от Националната рамка за приоритетни действия за НАТУРА 2000“* *чрез системата ИСУН*“ към условията за кандидатстване.

**14.5. Недопустими разходи:**

– разходи, свързани с изпълнението на недопустими дейности по процедурата;

– разходи, свързани с извършването на сечи с материален добив;

– разходи за наем на машини, съоръжения и оборудване за постоянно ползване след приключване на проекта;

- противопожарна техника и моторни превозни средства за гасене на пожари;

– разходи за одит;

– разходи, надхвърлящи нормативно определени максимални размери, както и разходи, над-хвърлящи процентните ограничения и/или максималната стойност за тях, включена в условията за кандидатстване;

– глоби, финансови санкции и разходи за разрешаване на спорове;

– комисиони и загуби от курсови разлики при обмяна на чужда валута;

– ДДС върху недопустими дейности или възстановим ДДС;

– закупуване на дълготрайни материални активи – втора употреба;

– разходите за гаранции, осигурени от банка или от друга финансова институция;

– лихви по дългове, с изключение на свързани с БФП, предоставени под формата на лихвени субсидии или субсидии за гаранционни такси;

– разходи за финансиране на операции, които към момента на избирането им за финансиране от ЕФСУ са били физически завършени или изцяло осъществени преди подаването на проектното предложение за финансиране по програмата от страна на бенефициента, независимо дали всички свързани плащания са направени от бенефициента или не (съгласно чл. 63, параграф 6 от Регламент (ЕС) № 2021/1060);

– разходи, които вече са финансирани със средства от ЕФСУ или чрез други фондове и инструменти на Европейския съюз, както и с други публични средства, различни от тези на бенефициента;

– разходи за дейности, които са били част от операция, подлежаща на преместване съгласно член 66 от Регламент (ЕС) 2021/1060, или които биха представлявали прехвърляне на производствена дейност в съответствие с член 65, параграф 1, буква „а“ от Регламент (ЕС) 2021/1060.

Недопустими за финансиране разходи, неправомерно одобрени и платени от бенефициента, остават за негова сметка и не подлежат на възстановяване.

**14.6. Анализ относно остойностяването на дейностите, включени в проектното предложение (по образец, Приложение № 1 към условията за кандидатстване):**

С оглед определяне на реалистичността на предвидените разходи, кандидатът следва да приложи към формуляра за кандидатстване в ИСУН анализ относно остойностяването. За дейността по организация и управление, видимост, прозрачност и комуникация и подготовка на документации за възлагане на обществени поръчки, анализ не се представя.

В анализа на остойностяването на дейностите се посочва въз основа на какви документи, анализи или проучвания са остойностени дейностите и/или каква информация/ данни/ показатели/ оферти/ извлечения/ информация за вече сключени и изпълнени договори със сходни параметри и предмет, пазарни консултации по смисъла на ЗОП, пазарни проучвания и/или проучване в интернет са ползвани при остойностяването и др. позоваване на вече сключени договори с избран/и изпълнители на дейности, предмет на проектното предложение, с което се кандидатства, то към анализа на остойностяването се прилага копие/я на тези договори или, ако са публично достъпни, се посочва активен линк към тях, като бенефициентът представя в анализа на остойностяването по какъв начин е определена прогнозна стойност на поръчката. При позоваване на оферти се прилагат самите оферти, при позоваване на извлечение от каталог се прилагат извлеченията или се посочват съответните линкове към продукта. В случаите, в които остойностяването е извършено единствено на базата на оферти, се представят минимум две такива. При позоваване на досегашен опит/калкулативен метод се прилагат техническите спецификации, количествено-стойности сметки и др.

При доказване на стойността на отделна дейност единствено чрез оферти, се изисква същите да са представени от субекти, чиято дейност е сходна с предмета на представената от кандидата оферта. Това се доказва с референция за изпълнени подобни услуги или извлечения от договори със сходен предмет или публично достъпна информация – интернет сайт с посочени основни дейности на организацията и изпълнени услуги.

Възможно е доказване на стойности по дейности чрез извадка на подобни услуги/доставки от страницата на АОП, като се посочват аналогичните характеристики между проведената поръчка със сключен договор и дейностите, предвидени в проектното предложение.

В случаите, в които остойностяването е извършено на базата на оферти, проучвания или извадки от АОП, се представят минимум две от независими източници. В анализа на остойностяване е възможно да се посочи и процент на допълнителни разходи (ако такива са налични), които може да включват транспортни разходи, управленски разходи и/или друго, като изрично следва да е посочена тяхната стойност или процент от действителните разходи с обосновка за приетия процент и необходимостта от прилагането му.

В поле „Забележка“ на анализа на остойностяването се представя описателна част за принципите, които са използвани при определяне на стойността на отделна дейност - защо и как е определена стойността на дейността при получени две оферти, коя сума е приета – средно-аритметична или по-ниската стойност на услугата, какви обстоятелства са отчетени или следва да се отчитат при остойностяването на съответната дейност, друго по преценка на кандидата.

По отношение разходите за услуги, в анализа следва да се обоснове тяхната стойност съобразно броя на ангажираните експерти, заплащането на часова ставка, командировъчни (в случай че има такива), материали, и други, свързани с изпълнението на услугата, времето за изпълнение на дейностите и други, свързани с изпълнението на услугата.

Структурата на анализа следва последователността на дейностите, посочена в секция „План за изпълнение/Дейности по проекта“ от формуляра за кандидатстване в ИСУН. Образец на анализ се съдържа в Приложение № 1 към условията за кандидатстване.

**14.7. Авансови плащания:**

Бенефициентът има право да поиска авансово плащане от общата стойност на БФП след подписване на АДБФП, като максималният размер на авансовото плащане не може да надвишава 20% от стойността на безвъзмездната финансова помощ.

Авансът се изплаща по един от следните начини:

1. на две части, когато се предвижда една или повече дейности по проекта да се изпълняват от изпълнител, определен по реда на Закона за обществените поръчки:

а) авансово плащане в размер до 5% (пет процента) от безвъзмездната финансова помощ за проекта, платимо след сключване на АДБФП;

б) след сключване на договори по реда на Закона за обществените поръчки с изпълнители за основните дейности, които ще се изпълняват от външен изпълнител, се извършва плащане на остатъка до определения размер на аванса.

2. еднократно, когато не се предвижда дейностите по проекта да се изпълняват от изпълнител, определен по реда на Закона за обществените поръчки.

Авансовите плащания следва да бъдат посочени във формуляра за кандидатстване съгласно указанията на Приложение № 2 към условията за кандидатстване. Срокът и условията за извършване на авансово плащане са определени в Условията за изпълнение. В съответствие с чл. 60, ал. 2 от ЗУСЕФСУ, списък на писмените доказателства, които бенефициентът прилага към искането си за извършване на съответното плащане е приложен към Условията за изпълнение (Приложение № 2 „Писмени доказателства, специфични за процедурата“).

**15. Допустими целеви групи (ако е приложимо):**

Населението на територията на съответните общини в Република България – кандидати по процедурата.

**16. Приложим режим на минимални/държавни помощи:**

Определение на понятието „държавна помощ” се съдържа в член 107, параграф 1 от Договора за функционирането на Европейския съюз (ДФЕС). Държавна помощ е всяка помощ, предоставена от държавата-членка, под каквато и да било форма, която нарушава или предизвиква опасност от нарушаване на конкуренцията, поради поставяне в по-благоприятно положение на определени предприятия или производството на определени стоки, доколкото се засяга търговията между държавите-членки на Европейския съюз. По правило предоставянето на държавни помощи е забранено като изключенията от тази забрана са нормативно уредени. Предоставянето на безвъзмездна финансова помощ се извършва в съответствие с европейското и национално законодателство в областта на държавните помощи. Съгласно пра-вилата за държавни помощи, ако финансирането бъде определено като неправомерна и несъвместима държавна помощ, то следва да бъде възстановено от бенефициента заедно с лихва за периода на неправомерно ползване.

Едно от условията, които трябва да бъдат изпълнени, за да бъдат приложени правилата за държавни помощи при предоставянето на държавни ресурси, е получател на помощта да е „предприятие“ съгласно конкурентното право. „Предприятие” по смисъла на чл. 107 от ДФЕС е всяка структура, ангажирана със стопанска дейност , независимо от правния й статут и начина й на финансиране. Съгласно практиката на Съда, „предприятия“ по смисъла на конкурентното право са всички субекти, упражняващи икономическа дейност, в това число и носители на публична власт, когато дейността им е свързана с предлагане на стоки/услуги на пазара. За преценката дали едно лице оперира като „предприятие“ е без значение правният статут по националното право и начинът му на финансиране. Когато дейността е свързана с упражняване на властнически правомощия, тя няма икономически характер и следователно за нея са неприложими правилата за държавни помощи.

Целта на настоящата процедурата е подобряване на природозащитното състояние на горски типове природни местообитания чрез пилотни дейности за: демонстриране и въвеждане на лесовъдски практики и чрез проучвания и експериментиране на лесовъдски практики. В резултат от изпълнението на дейностите по процедурата, ще бъде подкрепено опазването на природата и биологичното разнообразие.

Съгласно разпоредбата на чл. 114 от Закона за биологичното разнообразие (ЗБР), МОСВ и други държавни органи и техните поделения в рамките на своите компетенции осъществяват управлението и контрола по опазване на биологичното разнообразие в Република България. Допустими кандидати по процедурата са – Северозападно държавно предприятие, Северноцентрално държавно предприятие, Североизточно държавно предприятие, Югозападно държавно предприятие, Южноцентрално държавно предприятие и Югоизточно държавно предприятие, съгласно Приложение №1 към чл. 163, ал. 1 от Закона за горите, всяко от тях със своите териториални подразделения. По смисъла на закона, държавните предприятия са отговорни за управление на горски територии – държавна собственост, които не са предоставени на ведомства или юридически лица (чл. 163, ал. 1 от Закона за горите). Същите са юридически лица със статут на държавни предприятия по смисъла на чл. 62, ал. 3 от Търговския закон. Основните дейности на държавните предприятия по управление на горските територии са изчерпателно изброени в чл. 165, ал. 1 от ЗГ. Съгласно чл. 165, ал. 1, т. 6 от ЗГ основен предмет на дейност на държавните предприятия е поддържане разнообразието на екосистемите и опазване на биологичното разнообразие в тях.

Изпълнявайки допустимите дейности по настоящата процедура, необходими за постигане целта на процедурата, които са демонстриране и въвеждане на лесовъдски практики за устойчиво стопанисване на горите от местообитанието и демонстриране, въвеждане и прилагане на лесовъдски практики за поддържане на състава на насажденията, включително: измервания на лесовъдско-таксационните показатели на насажденията; маркиране; извеждане и демонстриране на сечи в насаждения от различните типове природни местообитания, в т.ч. с протичащи нежелани възобновителни процеси и др., държавните предприятия упражняват своите публични правомощия.

По процедурата не са допустими дейности по извеждане на сечи с материален добив. При изпълнението на дейностите по извеждане на отгледни сечи без материален добив, дървеният материал ще бъде оставен на мястото на извършване на сечта. Управляващият орган няма да финансира проекти, при изпълнението на които ще се генерират приходи от растителен материал.

В тази връзка, можем да кажем, че когато стопанската дейност на един публичен субект не може да бъде отделена от упражняването на публични правомощия, извършваните от въпросния субект дейности като цяло остават свързани с упражняването на публични правомощия и следователно не попадат в понятието „предприятие” (съгласно т. 18 от Известие на Комисията относно понятието за държавна помощ, посочено в член 107, параграф 1 от Договора за функционирането на Европейския съюз (2016/C 262/01). Следва да се има предвид, че мярката касае инвестиции за дейности, свързани с подобряване природозащитното състояние на природни местообитания, които дейности не са свързани с свързани с извършването на икономическа дейност.

По настоящата процедура се подкрепят дейности в изпълнение на мерки за подобряване природозащитното състояние на природни местообитания, посочени в НРПД, одобрена от Европейската комисия. Видно от Решение на Комисията C (2017) 803, дело № SA.45645 (2016/ N), консервационните дейности за защита на природата и биологичното разнообразие, които са общодостъпни за обществеността без заплащане имат изцяло социална и културна насоченост и нямат икономически характер. В рамките на Решението по дело № SA.45645 (2016/ N) (пар. 17, б. „е“), за допустими са определени проучвания и инвестиции, отнасящи се до поддържането, възстановяването и подобряване на състоянието на природното наследство от зоните в Натура 2000, в т.ч. опазване и възстановяване на природните местообитания. В допълнение, допустими са и проекти за повишаване на осведомеността за околната среда в областта на биоразнообразието, вкл. подготовката и публикуването на информационни материали, информиране или обучение на обществеността под формата на семинари, технически срещи, публични събития и изложби. Тези дейности не следва да имат икономически характер и следва да бъдат общодостъпни без заплащане. Като допустими в Решение на Комисията C (2017) 803 по дело № SA.45645 (2016/ N) са определени разходите за инвестиции, проучвания, персонал, административните разходи, други оперативни разходи, консултантски услуги и услуги по предоставяне на информация, разходи за обучение, разходи за връзки с обществеността и др. Въз основа на цитираното решение може да се заключи, че обхванатите от него дейности, свързани с опазването на природата следва по принцип да са общодостъпни и безвъзмездни. За тези дейности, съгласно заключението на решение на Комисията C (2017) 803, дело № SA.45645 (2016/ N), са неприложими правилата на конкуренцията, включително по отношение на държавни помощи, поради липса на елемента „икономическа дейност“.

Интервенциите, подкрепяни в рамките на настоящата процедура, са насочени към подобряване на природозащитното състояние на горски типове природни местообитания от мрежата Натура 2000, ще имат полза за обществото като цяло и в тази връзка нямат за цел или резултат извършване на икономическа дейност (виж т. 30 от решение на Комисията C (2017) 803, дело № SA.45645 (2016/ N). Предвид предмета на настоящата процедурата и фокусът върху консервационните мерки за подобряване на природозащитното състояние на природни местообитания от мрежата Натура 2000, подпомагането няма икономически характер (в този смисъл е Решение на Европейската комисия C(2016)5146 от 11 август 2016г. (SA.44011 (2015/N) и т. 34 от Съобщение „Известие на Комисията относно понятието за държавна помощ съгласно член 107, параграф 1 от ДФЕС“).

С цел да се избегне кръстосано субсидиране, публичното финансиране на дейностите с нестопанска цел не попада в приложното поле на член 107, параграф 1 от Договора за функционирането на ЕС, ако съотношението на двата вида дейности и на техните разходи, финансиране и приходи могат да бъдат ясно разделени, предоставяното финансиране по настоящата процедура ще бъде насочено към извършваната от тях нестопанска дейност. На етапа на кандидатстване това обстоятелство се доказва чрез представяне на документите, посочени в раздел 24, т. 24.8 от условията за кандидатстване.

Подпомагането не представлява държавна помощ и на ниво изпълнител. Дейности, които ще бъдат финансирани със средства от ПОС 2021-2027 г. могат да бъдат извършвани от бенефициентите по процедурата, или от изпълнител/изпълнители, определени по реда на ЗОП, чрез провеждането на открита, прозрачна, достатъчно добре разгласена, недискриминационна и безусловна процедура по смисъла на т. 89-96 от Известие на Комисията относно понятието за държавна помощ, посочено в член 107, параграф 1 от Договора за функционирането на Европейския съюз (2016/C 262/01). Управляващият орган на ПОС 2021-2027 г. осъществява последващ контрол за спазване на законодателството в областта на обществените поръчки от страна на бенефициентите по програмата, включително за спазване на принципите по чл. 2 от ЗОП за равнопоставеност и недопускане на дискриминация, свободна и лоялна конкуренция, публичност и прозрачност. В този смисъл, на ниво изпълнител подпомагането не следва да се счита за държавна помощ.

Предвид заложените условия за допустимост на дейностите, не са изпълнени кумулативно критериите от „теста за държавна помощ“ по чл. 107, параграф 1 от ДФЕС, т.е. процедурата попада извън обхвата на законодателството по държавните помощи, тъй като не съдържа помощ.

С подписването на договорите за предоставяне на безвъзмездна финансова помощ, конкретните бенефициенти ще се задължат, всичко придобито при изпълнението на дейностите по процедурата да бъде използвано само за неикономически цели, включително ще се задължи да спазва разпоредбите на действащото законодателство в областта на държавните помощи, като не допускат средства или активи, придобити при изпълнението на проекта, да бъдат предоставяни на трети лица в нарушение на това законодателство. Спазването на това задължение от страна на конкретния бенефициент ще бъде обект на проверки на място от страна на Управляващия орган на ПОС 2021-2027 г., който ще приложи контролни механизми, гарантиращи изпълнението на всички приложими условия, чрез които се доказва липсата на държавна помощ при изпълнението на проекта. Изпълнението на това условие ще се контролира от страна на УО на ПОС 2021-2027 г. и в рамките на проверките на място в периода устойчивост на проектите.

Възстановяването на неправомерна и несъвместима държавна помощ или на неправилно използвана държавна помощ се извършва по реда на Глава VI на Закона за държавните помощи. Решението на Европейската комисия за възстановяване на неправомерна и несъвместима държавна помощ или на неправилно използвана държавна помощ подлежи на изпълнение по реда на Данъчно-осигурителния процесуален кодекс. Не се разрешава предоставяне на нова държавна помощ на предприятие, което не е изпълнило решение на Европейската комисия и не е възстановило изцяло неправомерна и несъвместима държавна помощ или неправилно използвана държавна помощ. Предоставянето на държавна помощ, която не отговаря на всички изисквания на приложимия режим по държавни помощи, представлява неправомерна държавна помощ, което от своя страна е основание за нейното възстановяване.

В съответствие с чл. 57, ал. 1, т. 7 от ЗУСЕФСУ (редакция, ДВ, бр. 101 от 22.12.2015 г., на осн. § 70 ПЗР на ЗИД ЗУСЕСИФ, обн., ДВ, бр. 51 от 1.07.2022 г., в сила от 1.07.2022 г., сегашна т. 8 на чл. 57, ал.1), разходите на бенефициентите, които не са съобразени с приложимите правила за предоставяне на държавни помощи, не са допустими за финансиране от ОПОС 2014-2020 г. и няма да им бъдат възстановявани от програмата. Съблюдаването на правилата за допустимост на разходите е обект на проверка от Управляващия орган на етапа на тяхната верификация. Съгласно чл. 70, ал. 1, т. 2 от ЗУСЕФСУ, за нарушаване на правилата за държавната помощ по смисъла на чл. 107 от Договора за функционирането на Европейския съюз на бенефициентите се налагат финансови корекции. Управляващият орган си запазва правото да извършва проверки на място при бенефициентите, с цел да гарантира спазването на нормативните изисквания в областта на държавните помощи. В случай, че Управляващият орган на ПОС 2021-2027 г. или друг компетентен орган установи нарушения и неправомерно отпускане на държавни помощи от страна на бенефициентите, последните следва да осигурят възстановяване на всички изплатени суми, ведно с лихва, определена по реда на приложимото законодателство за държавни помощи.

Допълнителна информация относно приложимото законодателство в областта на държавните помощи може да бъде открита на интернет страницата на Министерство на финансите (<http://stateaid.minfin.bg/>).

**17. Хоризонтални принципи**[[6]](#footnote-6)**:**

Процедурата се провежда при спазване на принципите за равнопоставеност и недопускане на дискриминация, публичност и прозрачност, спазване на основните права, устойчиво развитие, опазване на околната среда.

Изпълнението на дейностите по настоящата процедура следва да бъде съобразено със следните хоризонтални принципи съгласно и чл. 9 от Регламент (ЕС) 2021/1060:

1. Устойчиво развитие;

2. Равни възможности и недопускане на дискриминация;

3. Равенство между половете.

Проектът следва да спазва принципа на равнопоставеност и недопускане на дискриминация*,* катопри неговата подготовка и изпълнение се насърчават равните възможности за всички.

При подготовката на Условията за кандидатстване са предприети действия, гарантиращи спазване на Хартата на основните права на ЕС и на Конвенцията на Организацията на обединените нации (ООН) за правата на хората с увреждания. Приложими за процедурата са принципите за недопускане на дискриминация, публичност и прозрачност на финансирането, устойчиво развитие и опазване на околната среда. Изискванията, заложени в процедурата по отношение на процеса на кандидатстване и последващо изпълнение на дейностите, гарантират спазването на правата, посочени в Хартата на основните права на ЕС и Конвенцията на ООН за правата на хората с увреждания.

**18. Минимален и максимален срок за изпълнение на проекта (ако е приложимо):**

Максималният срок за изпълнение на проекта, който бенефициентът може да посочи в секция „Основни данни“, поле „Срок за изпълнение, месеци“ на формуляра за кандидатстване, е до 60 месеца, но не по-късно от крайния срок за допустимост на разходите по чл. 63, параграф 2 на Регламент (ЕС) 2021/1060, а именно – до 31.12.2029 г. След този срок бенефициентът следва да изготви и внесе искане за окончателно плащане по проекта в рамките на 1 месец.

Изменения по отношение на срока за изпълнение, при спазване на периода за допустимост на разходите, са възможни единствено по реда на глава шеста от условията за изпълнение по процедурата.

Кандидатът следва да има предвид, че съгласно чл. 48, ал. 2 от ЗУСЕФСУ финансирането с безвъзмездна финансова помощ се прекратява едностранно от Ръководителя на Управляващия орган, когато бенефициент не сключи договор с изпълнител до 12 месеца от изтичането на срока, предвиден за неговото сключване съгласно графика за изпълнение на дейностите. Случаите, при които този срок спира да тече, са определени в чл. 4, ал. 2 от ПМС № 23 от 13.02.2023 г.

**19. Ред за оценяване на концепциите за проектни предложения[[7]](#footnote-7):**

Неприложимо.

**20. Критерии и методика за оценка на концепциите за проектни предложения[[8]](#footnote-8):**

Неприложимо.

**21. Ред за оценяване на проектните предложения:**

Проектните предложения се оценяват съгласно съответните разпоредби на Раздел ІІІ „Директно предоставяне на безвъзмездна финансова помощ“ от Глава трета „Предоставяне на безвъзмездна финансова помощ“ на ЗУСЕФСУ, при спазване на разпоредбите на ПМС № 23 от 13.02.2023 г.

Оценката на проектните предложения се осъществява по електронен път, чрез системата ИСУН от Оценителни комисии (ОК), назначени със заповед на Ръководителя на Управляващия орган на ПОС 2021 - 2027 г., след изтичането на крайния срок за кандидатстване.

Съставът на OK съобразява предмета на процедурата, като членовете и помощник-оценителите притежават необходимата професионална компетентност за изпълнение на задачите и отговарят на същите изисквания като тези по чл. 17, ал. 2 и 3 от ПМС № 23 от 13.02.2023 г., приложими за процедури чрез подбор.

Оценяването на проектните предложения се извършва в срок до три месеца от датата на изтичане на крайния срок за подаване, посочен в раздел 25 на Условията за кандидатстване. Оценителните комисии извършват оценяването на проектните предложения на база методика и критерии, одобрени от Комитета за наблюдение на ПОС 2021-2027 г. и посочени в раздел 22 на Условията за кандидатстване.

В случай че конкретен бенефициент по процедурата е подал повече от едно проектно предложение в ИСУН в рамките на един и същи краен срок за кандидатстване, той може писмено да оттегли всички проектни предложения, които счита за несъответстващи на условията за кандидатстване. В този случай OK не разглежда оттеглените предложения. При неоттеглено повече от едно проектно предложение, OК разглежда последното подадено от кандидата по дата и час проектно предложение, в рамките на съответния краен срок за кандидатстване. .

В случаи на установени в процеса на оценка нередовности, непълноти и/или несъответствия на проектното предложение, на конкретния бенефициент се изпраща уведомление през модул „Оценителни сесии“, секция „Комуникация“ в ИСУН, за което той получава съобщение на електронния адрес, посочен при регистрацията за кандидатстване. Предвид това промени в профила на конкретния бенефициент в ИСУН са невъзможни. Допуснатите от конкретния бенефициент нередовности, непълноти и/или несъответствия се отстраняват с оглед постигане на съответствие с методиката и критериите за оценка. В уведомлението задължително се съдържа информация, че неотстраняването им може да доведе до прекратяване на производството по отношение на конкретния бенефициент и се определя разумен срок за представяне на ревизирана проектна документация, който не може да бъде по-кратък от една седмица. По искане на конкретния бенефициент, чрез официална кореспонденция, постъпила в деловодната система на МОСВ, този срок може да бъде удължаван, като съгл. чл. 25, ал. 8 от ПМС № 23/2023 г. той спира да тече до датата на регистрирането на ревизията в ИСУН. Периодът за оценка ведно с исканията за удължаване и със спиранията за отстраняване на установени нередовности, непълноти и/или несъответствия не може да надвишава шест календарни месеца, считано от датата на стартиране на оценката.

В случай че конкретният бенефициент не отстрани в срок нередовност, непълнота и/или несъответствие с изискванията и/или не поиска удължаване, OK повторно изпраща уведомление за установените такива, като определя нов срок за тяхното отстраняване, който не може да бъде по-кратък от една седмица. В случай че конкретният бенефициент повторно не отстрани в срок нередовност, непълнота и/или несъответствие с изискванията на процедурата, производството по предоставяне на БФП по отношение на конкретния бенефициент се прекратява на основание чл. 46, ал. 2 от ЗУСЕФСУ.

При оценката на проектните предложения по критерий „Исканата безвъзмездната финансова помощ не се предоставя за финансиране на разходи, които вече са финансирани със средства от ЕФСУ или чрез други фондове и инструменти на Европейския съюз, както и с други публични средства, различни от тези на бенефициента“, се извършва проверка на:

1. наличната информация в ИСУН – при необходимост се извършва служебна проверка за проектни предложения с подобен обхват, регистрирани в ИСУН;

2. декларираните обстоятелства от кандидата, вкл. представената справка за изпълнение на сходни проекти и дейности за период от 10 години преди датата на кандидатстване.

В случай че при проверката възникне съмнение за наличие на двойно финансиране, OK има право да изиска както писмени становища от компетентните ведомства, така и резюмета на проекти или дейности от кандидата. При оценката по критерий „Стойността на отделните дейности е определена въз основа на анализ на остойностяването, съгласно изискванията на условията за кандидатстване“, в случай на съмнение относно обосноваността на разходите по проекта, ОК може да изиска информация от конкретния бенефициент за лицата, издали документите/офертите, вследствие на които е направено остойностяването по дейности и да направи допълнителни проверки по отношение на остойностяването, на базата на минимум два източника на информация, за удостоверяване на стойността за извършване на конкретната дейност. В случай че ОК не получи разумна увереност за остойностяването, извършено от конкретния бенефициент, може да покани кандидата за провеждане на консултации с цел ревизиране на конкретен бюджетен разход.

По преценка на OK или по искане на конкретния бенефициент, по време на оценката на проектното предложение може да бъде организирано провеждането на работни срещи с участие на конкретния бенефициент, на които се обсъждат единствено въпроси, свързани с предоставени на конкретния бенефициент разяснения и указания на OK за отстраняване на непълноти, несъответствия и/или нередовности на проектното предложение. За всяка работна среща се изготвя протокол, който се подписва от всички присъствали лица и става приложение към доклада за оценка на проектното предложение.

По иницииране от член на OK и при необходимост по време на оценката е възможно посещение на място с цел запознаване на OK в детайли със спецификите на предвидените в проектното предложение дейности; извършване на проверка за двойно финансиране и др. и добиване на достатъчна увереност за последващо оценяване на съответния критерий, съгласно методиката за оценка по процедурата. За извършеното посещение се изготвя доклад, който става приложение към доклада за оценка на проектното предложение.

Оценяването на всяко едно проектно предложение приключва с одобрение на доклад за оценка на OK от Ръководителя на Управляващия орган на ПОС 2021 - 2027 г.

При наличие на отрицателен резултат от оценяването, процедурата се прекратява по отношение на конкретния бенефициент, чието проектно предложение не съответства на изискванията по процедурата.

При наличие на положителен резултат от оценяването, Ръководителят на Управляващия орган взема решение за предоставяне на безвъзмездна финансова помощ за съответното одобрено проектно предложение, което се обективира в Административен договор за предоставяне на безвъзмездна финансова помощ (АДБФП) с конкретния бенефициент, съдържащ всички реквизити, посочени в чл. 37, ал. 3 от ЗУСЕФСУ.

До конкретните бенефициенти с одобрени проектни предложения се изпраща уведомително писмо, с което същите се уведомяват чрез ИСУН за одобрението на проектното предложение, изисква се представянето на документи и информация в оперативен порядък, необходими за изготвянето на проекта на АДБФП и се определя срок за това.

Процесът, свързан с попълване и подаване на проектно предложение в ИСУН и представя-нето на допълнителна информация/ документация при оценка на същото, е представено в Ръководството за потребителя за модул „Е-кандидатстване“ в ИСУН: <https://eumis2020.government.bg/bg/s/Default/Manual>

|  |  |  |  |
| --- | --- | --- | --- |
| **22. Критерии и методика за оценка на проектните предложения:** | | | |
| **№** | **Критерий** | **ДА/**  **НЕ/**  **НП** | **Елементи на проверката** |
| ***Административно съответствие и допустимост*** | | | |
| 1. | Кандидатът е представил всички документи, които се изискват за целите на кандидатстването, като документите, за които е указано, са подписани и приложени във формата, посочен в условията за кандидатстване. |  | Извършва се проверка за съответствие на документите от секция „Прикачени документи“ във Формуляра за кандидатстване, с изискуемите такива съгласно раздел „Списък на документите, които се подават на етап кандидатстване“ от условията за кандидатстване. |
| 2. | Кандидатът е допустим съгласно условията за кандидатстване и проектното предложение е подадено от лицето, което го представлява, или от упълномощено/ оправомощено лице. |  | Извършва се проверка на съответствието на информацията в секция „Данни за кандидата“ от Формулярa за кандидатстване в ИСУН и секция „Прикачени документи“, ако е приложимо, с изискванията и условията на раздел „Допустими кандидати“ от условията за кандидатстване. |
| 3. | Партньорът е допустим съгласно условията за кандидатстване. |  | Извършва се проверка на съответствието на информацията в секция „Данни за партньора“ от Формуляра за кандидатстване в ИСУН и секция „Прикачени документи“, ако е приложимо, с изискванията и условията на раздел „Допустими партньори“ от условията за кандидатстване. |
| 4. | Исканата безвъзмездната финансова помощ не се предоставя за финансиране на разходи, които вече са финансирани със средства от ЕФСУ или чрез други фондове и инструменти на Европейския съюз, както и с други публични средства, различни от тези на бенефициента. |  | Извършва се проверка на информацията в справката към декларация „Обща“ във Формуляра за кандидатстване в системата ИСУН. При възникване на съмнение за риск от двойно финансиране, се изисква информация от съответния компетентен орган и/или от конкретния бенефициент, от когото се изисква да представи резюмета на проекти или дейности, за които е установен риск от двойно финансиране по образец, предоставен от оценителната комисия. |
| 5. | Дейностите, за които се иска финансиране от програмата, са допустими съгласно условията за кандидатстване. |  | Извършва се проверка на съответствието на дейностите, включени в проекта и посочени в секция „План за изпълнение/ Дейности по проекта“ от Формуляра за кандидатстване в ИСУН, и указанията на раздел „Дейности, допустими за финансиране“ от условията за кандидатстване. |
| 6. | В проектното предложение са заложени индикаторите (показателите) за краен продукт и резултат съгласно условията за кандидатстване и е посочен източникът за тяхното отчитане. |  | Извършва се проверка на съответствието на информацията в секция „Индикатори“ във Формуляра за кандидатстване в ИСУН с изискванията на раздел „Индикатори (показатели)“ от условията за кандидатстване. |
| 7. | Проектът не е бил физически завършен или изцяло осъществен към датата на подаване на проектното предложение от бенефициента, независимо дали всички свързани плащания са направени или не от бенефициента. |  | Извършва се проверка на секция „Е-Декларации“ от Формуляра за кандидатстване в ИСУН. |
| 8. | Обявени са процедури за обществени поръчки за всяка една от дейностите по проекта, предвидени за изпълнение от външен изпълнител. |  | Извършва се проверка за съответствие на информацията, представена в секция „Прикачени документи“ във Формуляра за кандидатстване в ИСУН, с указанията на раздел „Списък на документите, които се подават на етап кандидатстване“ от условията за кандидатстване и с информацията, налична в ЦАИС ЕОП. |
| ***Оценка за качество*** | | | |
| 1. | Проектът допринася за постигането на целите на процедурата. |  | Извършва се проверка за съответствие на информацията от секция „Основни данни“ и секция „План за изпълнение / Дейности по проекта“ във Формуляра за кандидатстване с тази в раздел „Цели на предоставяната безвъзмездна финансова помощ по процедурата и очаквани резултати“, от условията за кандидатстване. |
| 2. | Предвидените дейности са детайлно описани, обоснована е тяхната необходимост за постигане целите на проектното предложение и на заложените индикатори (показатели) за краен продукт и/или резултат съгласно условията за кандидатстване. |  | Извършва се проверка на информацията от секция „План за изпълнение / Дейности по проекта“ във Формуляра за кандидатстване и нейното съответствие с тази от раздел „Цели на предоставяната безвъзмездна финансова помощ по процедурата и очаквани резултати“ и раздел „Индикатори“ от условията за кандидатстване. |
| 3. | Графикът за изпълнение на дейностите е съобразен с технологичния срок за изпълнение на дейностите и където това е приложимо – със срока за външно възлагане. |  | Извършва се проверка на съответствието на графика на дейностите от секция „План за изпълнение/ Дейности по проекта“ и секция „План за външно възлагане“ (ако същият е приложим) във Формуляра за кандидатстване със срока, посочен в поле „Срок на изпълнение, месеци“ от секция „Основни данни“ на Формуляра за кандидатстване и съответно с указанията от раздел „Минимален и максимален срок за изпълнение на проекта“ от условията за кандидатстване. |
| 4. | Бюджетът на проектното предложение е попълнен съгласно изискванията и указанията, посочени в условията за кандидатстване. |  | Извършва се проверка на съответствието на бюджета, попълнен в секция „Бюджет“ във Формуляра за кандидатстване, с изискванията на раздел „Категории разходи, допустими за финансиране“ на условията за кандидатстване и Приложението към условията с указания за попълване на формуляра за кандидатстване по процедурата. |
| 5. | Стойността на отделните дейности съответства на заложените в бюджета на проектното предложение разходи за съответната дейност. |  | Извършва се проверка на съответствието на попълнените разходи в раздел „План за изпълнение / Дейности по проекта“ и раздел „Бюджет (в лева)“ от формуляра за кандидатстване в ИСУН. |
| 6. | Исканото финансиране (безвъзмездна финансова помощ) се отнася само за допустими разходи. |  | Извършва се проверка на съответствието на попълнените разходи в секция „Бюджет“ и на стойностите на отделните дейности, попълнени в секция „План за изпълнение/ Дейности по проекта“ във Формуляра за кандидатстване, с изискванията на раздел „Категории разходи, допустими за финансиране“ от условията за кандидатстване. |
| 7. | Стойността на отделните дейности е определена въз основа на анализ на остойностяването съгласно изискванията на условията за кандидатстване. |  | Извършва се проверка на съответствието на стойностите, попълнени в секция „План за изпълнение/ Дейности по проекта“ и секция „Бюджет“ във Формуляра за кандидатстване, с представения Анализ на остойностяването в секция „Прикачени документи“ от същия, както и дали анализът на остойностяването е изготвен съгласно указанията на раздел „Категории разходи, допустими за финансиране“ на условията за кандидатстване.  В случай на съмнение относно обосноваността на разходите по проекта, ОК може да изиска информация от конкретния бенефициент за лицата, издали документите/офертите, в следствие на които е направено остойностяването по дейности и да направи допълнителни проверки по отношение на остойностяването на базата на минимум два източника на информация за удостоверяване на стойността за извършване на конкретната дейност. |
| 6. | Целевите стойности на заложените индикатори са обосновани и постигането им е обвързано с изпълнението на конкретна дейност. |  | Извършва се проверка на съответствието на информацията в секция „Индикатори“ и секция „План за изпълнение/ Дейности“ във Формуляра за кандидатстване с изискванията на раздел „Индикатори (показатели)“ от условията за кандидатстване.  Извършва се проверка за представена проследима връзка между дейностите и стойностите на заложените индикатори. |

**23. Начин на подаване на проектните предложения/концепциите за проектни предложения:**

Проектно предложение по процедурата може да бъде подадено от кандидата или оправомощено от него лице единствено чрез попълване на уеб базиран формуляр за кандидатстване с квалифициран електронен подпис чрез системата ИСУН: <http://eumis2020.government.bg/>. Проектното предложение се подава електронно, като се подписва с КЕП от лице с право да представлява кандидата или оправомощено от него лице. В случай че проектното предложение се подава от оправомощено лице, е необходимо представянето на заповед за оправомощаване от ръководителя на структурата-кандидат.

Потребителските профили в портала за кандидатстване ИСУН са персонални, като за създаването им е необходимо попълването на имейл адрес, към който се асоциира профилът. Подаването на проектно предложение се осъществява през профила на кандидата. Освен като потребителско име за профила на кандидата, имейл адресът е необходим и за получаване на съобщения от системата. Препоръчително е кандидатът да посочи имейл адрес, който да е създаден специално за целите на кандидатстването, оценката и изпълнението на проекта по ПОС 2021-2027 г. или да използва друг общ имейл адрес на кандидата, а не личен електронен адрес, с който да се регистрира и да влиза в ИСУН. Кандидатът може да използва вече създаден потребителски профил в ИСУН за целите на подаване на проектно предложение по настоящата процедура. Този имейл адрес ще се извлича автоматично и съответно ще се визуализира в полето e-mail в т. 2. „Данни за кандидата“ от формуляра за кандидатстване. **Веднъж посочен, този имейл адрес не може да се променя в периода на кандидатстване и оценка до момента на сключване на административния договор за предоставяне на БФП по ПОС 2021-2027 г., тъй като същият е асоцииран с профила на кандидата в ИСУН.** Необходимо е кандидатите да разполагат винаги с достъп до имейл адреса, към който е асоцииран профилът в ИСУН.

ИСУН се поддържа от дирекция „Системи за управление на средствата от Европейския съюз” в администрацията на Министерския съвет и в тази връзка въпроси и запитвания по отношение на функционирането и използването на системата, възникнали в процеса на кандидатстване, следва да се изпращат на следния електронен адрес: [support2020@government.bg](mailto:support2020@government.bg).

**24. Списък на документите, които се подават на етап кандидатстване[[9]](#footnote-9):**

Документите, които се подават, трябва да съобразяват изискванията към тях, ако има такива, посочени в настоящите *Условия за кандидатстване.*

Формулярът за кандидатстване се попълва в ИСУН, като в системата не следва да се прикачва отделен файл.

* 1. Заповед за оправомощаване на лице, което подписва с квалифициран електронен подпис от името на кандидата документите за кандидатстване по процедурата, **ако е приложимо**; От текста на заповедта следва да става ясно, че лицето с право да представлява кандидата оправомощава друго лице да го представлява като подаде от името на кандидата конкретното проектно предложение. Оправомощеното лице за подаване на проектното предложение няма право да оправомощава/упълномощава други лица.;
  2. Анализ на остойностяването на дейностите по проектното предложение в съответствие с Приложение № 1, който да позволява проверка на направените калкулации за целите на изчисляване на стойностите, заедно с обяснителна записка;
  3. Списък с линкове към сайт на АОП (ЦАИС ЕОП) за публикуваните решения/ обявления/ обяви за събиране на оферти за процедури/избор на изпълнители за обществени поръчки по реда на ЗОП;
  4. Обща декларация от представляващия бенефициента по образец (Приложение № 3 към условията за кандидатстване) - при оправомощаване за подаване на проектното предложение, подписани с КЕП или със саморъчен подпис на хартиен носител, като във втория случай следва да се подаде сканирано копие на документа;
  5. Декларация за данни от НСИ по образец (Приложение № 4 към условията за кандидатстване) - при оправомощаване за подаване на проектното предложение, подписани с КЕП или със саморъчен подпис на хартиен носител, като във втория случай следва да се подаде сканирано копие на документа;
  6. Решение на компетентния орган от съгласуване по реда на екологичното законодателство за планираните дейности;
  7. Информация за изчислението на целевата площ на интервенции – описателна част, геореферирани данни и експертно становище, което определя площта, върху която следва да се интервенира, за да се постигне подобрение. За изпълнението на консервационните дейности бенефициентите генерират пространствени компоненти, картен материал в цифров вид, картен материал във формат .pdf в мащаб 1:5000, както и пространствени данни в цифров вид (ГИС). Изискванията към картния материал и пространствените данни са: картният материал в цифров вид да бъде в мащаб, позволяващ разчитане на детайлите, представени в съответната карта; за пространствените данни, които се представят в цифров вид - геобаза данни с метаданни или ESRI \*shp (ESRI shape file), в проекционна координатна система WGS84/UTM зона 35N и/или в официалната за страната система, при спазване на следната структура:

• геобаза/пакет от използваните изходни данни, които не са публично достъпни и/или не са в информационната система на НАТУРА 2000;

• геобаза/пакет от данни от проведените дейности на терен - GPS трак и точки с регистрации; полеви формуляри; снимков материал;

• геобаза/пакет от данни от крайни продукти, получени от извършените анализи и обобщения. Всички данни за местообитанията, които се набират и анализират за целите на дейностите по проектите, както и посочените пространствени данни със съответните мета-данни, се предоставят при подаване на пакет отчетни документи, като същите стават собственост на Министерството на околната среда и водите.

* 1. Документи, доказващи, че стопанската и нестопанската дейност, разходите и финансирането на кандидата са ясно разделени (действащи към датата на кандидатстване счетоводна политика и/или извлечение от нея, от които да е видно, че разделението на икономическите от неикономическите дейности е осигурено към датата на кандидатстване, индивидуален сметкоплан, годишен финансов отчет, вкл. баланс и отчет за приходите и разходите и/или др.), ако е налице стопанска дейност.;
  2. Декларация от кандидата, че същият не представлява предприятие в затруднено положение, както са определени в член 2, точка 18 от Регламент (ЕС) № 651 на Комисията от 17 юни 2014 година за обявяване на някои категории помощи за съвместими с вътрешния пазар в приложение на членове 107 и 108 от Договора, по образец, съгласно Приложение № 5 към условията за кандидатстване.
  3. Други документи по преценка на кандидата, спомагащи за обосновката на необходимостта от изпълнение на проектното предложение, включително проучвания, анализи, снимков/картен материал, онагледяващ описаните проблеми в проектното предложение, и други – **ако е приложимо**.

Прилагат се само документи, които не са общодостъпни и публикувани на официална страница на органа, компетентен за издаването им или на други общодостъпни места. В случай че документите са публично достъпни, следва да се посочат електронните адреси, на които са публикувани. Документите, които се изискват в оригинал, трябва да бъдат подписани с квалифициран електронен подпис от лицето, имащо правата да ги подпише. Оправомощеното лице за подаване на проектното предложение няма право да оправомощава други лица, както и да подписва изисканите с *Условията за кандидатстване* декларации, тъй като с тях се декларират данни в лично качество или съответно данни за представляваното от него юридическо лице, като за верността им се носи наказателна отговорност, която също е лична.

***Общи указания***:

Попълването на формуляра за кандидатстване и прикачването на документите в ИСУН следва да е съгласно Указания за попълване на формуляр за кандидатстване и подаване на проект по процедура BG16FFPR002-3.005 „Изпълнение на м. 46, 47, 48,49 и мярка 74 (част I) от НРПД“ чрез системата ИСУН (Приложение № 2 към настоящите *Условия за кандидатстване*).

**25. Краен срок за подаване на проектните предложения[[10]](#footnote-10):**

Кандидатът подава проектното предложение преди изтичането на крайния срок, който е:

**07.01.2025 г.**

**26. Допълнителна информация[[11]](#footnote-11):**

Кандидатите по процедурата могат да искат разяснения по условията за кандидатстване в срок до три седмици преди крайния срок за подаване на проектното предложение, като изпращат въпроси чрез информационната система ИСУН.

Разясненията от УО се дават по отношение на условията за кандидатстване, не съдържат становище относно качеството на проектното предложение и са задължителни за кандидатите. Писмени отговори ще бъдат публикувани в 10-дневен срок от получаване на искането, но не по-късно от две седмици преди крайния срок за подаване на проектните предложения. Отговорите ще бъдат публикувани в системата ИСУН, модул *Е-кандидатстване*, секция *„Въпроси и отговори“*, *Документи за кандидатстване и информация*, както и на интернет страницата на ПОС 2021-2027 г. в Единния информационен портал на Европейските фондове <http://www.eufunds.bg>, като за това ще бъдат информирани кандидатите.

**27. Приложения към Условията за кандидатстване:**

* Приложение № 1 – Образец „Анализ на остойностяването“;
* Приложение № 2 – Указания за попълване на формуляр за кандидатстване и подаване на проект по процедура BG16FFPR002-3.005 „Изпълнение на мерки 46, 47, 48, 49 и 74 (част I) от Националната рамка за приоритетни действия за НАТУРА 2000“ чрез системата ИСУН;
* Приложение № 3 – Обща декларация – образец
* Приложение № 4 – Декларацията за данни от НСИ – образец
* Приложение № 5 – Декларация, че кандидатът не е предприятие в затруднено положение по смисъла на член 2, точка 18 от Регламент (ЕС) № 651 на Комисията от 17 юни 2014 година за обявяване на някои категории помощи за съвместими с вътрешния пазар в приложение на членове 107 и 108 от Договора.

1. Посочват се конкретни изисквания към индикаторите (показателите) по процедурата, вкл. индикатори (показатели), които следва задължително да бъдат включени в проектните предложения, в случай че има такива. [↑](#footnote-ref-1)
2. От тях до 6 000 000 лева са за територията на Югозападния регион за планиране [↑](#footnote-ref-2)
3. Посочва се процентът на безвъзмездната финансова помощ (европейско и национално съфинансиране) и на съфинансирането от страна на бенефициентите (ако е приложимо). [↑](#footnote-ref-3)
4. „Ненанасяне на значителни вреди“ означава да не се подкрепят или извършват икономически дейности, които нанасят значителни вреди на която и да било екологична цел, когато е приложимо, по смисъла на член 17 от Регламент (ЕС) 2020/852. [↑](#footnote-ref-4)
5. В случай че е приложимо, се посочват и недопустими разходи, както и съответната информация съгласно изискванията на чл. 59, ал. 2 от Закона за управление на средствата от Европейските фондове при споделено управление. [↑](#footnote-ref-5)
6. Описват се изискванията за постигане на съответствие с хоризонталните принципи на ЕС и, ако е приложимо, на принос към тях. [↑](#footnote-ref-6)
7. Попълва се, ако по процедурата се извършва предварителен подбор на концепции за проектни предложения по смисъла на чл. 31, ал. 1 от Закона за управление на средствата от Европейските фондове при споделено управление. [↑](#footnote-ref-7)
8. Попълва се, ако по процедурата се извършва предварителен подбор на концепции за проектни предложения по смисъла на чл. 31, ал. 1 от Закона за управление на средствата от Европейските фондове при споделено управление. [↑](#footnote-ref-8)
9. В случай че по процедурата се извършва предварителен подбор на концепции за проектни предложения, документите, които се подават на този етап, се посочват отделно. [↑](#footnote-ref-9)
10. В случай че по процедурата се извършва предварителен подбор на концепции за проектни предложения, се посочва и краен срок за подаване на концепциите [↑](#footnote-ref-10)
11. По преценка на Управляващия орган. [↑](#footnote-ref-11)